Qeyd etmək lazımdır ki, bu günə qədər Milli Məclisdə müzakirə edib qəbul etdiyimiz 30-dan artıq Hasilatın pay bölgüsü sazişlərinə oxşar qaydalara uyğun olaraq hazırlanmış Risk Xidmət Sazişi və ona əlavə olunan müqavilə də bu qaydalara uyğun hazırlanmışdır. Öncə qeyd edim ki, hökuməti təmsil edən bu sazişdə bir tərəfdə Neft Şirkətidir, digər tərəfdə 100 faiz iştirak payı Dövlət Neft Şirkətinə məxsus olan Kayman adaları qanunlarına əsasən təsis olunmuş və orada da qeydiyyatdan keçmiş SOCAR Umid Oil and Gas Limited şirkətidir. Burada təəccüblü bir şey yoxdur. Çünki beynəlxalq təcrübədə bu cür layihələr üçün xüsusi təyinatlı şirkətlərin yaradılması təbii və təcrübədə tətbiq olunan bir haldır.